[{"text_idx": "#000001", "text": "Uus-Veerennis alustas to\u0308o\u0308d uuenduslik lasteaed"}, {"text_idx": "#000002", "text": "Merko arendatud ja ehitatud Uus-Veerenni kvartali lasteaiahoones alustas to\u0308o\u0308d Kalli-kalli lasteaia uus filiaal. Kesklinnas pikalt oodatud lasteasutus alustas u\u0308heksa ru\u0308hma ja ligi 150 lapsega.Eelko\u0303ige Uus-Veerenni elanike, aga vabade kohtade olemasolul ka teiste la\u0308hiu\u0308mbruse perede lastele mo\u0303eldes rajatud lasteaed asub Tiiu ta\u0308naval Uus-Veerenni pargi vahetus la\u0308heduses. Kaasaegne kahekorruseline hoone paikneb ligi 5000 ruutmeetri suurusel kinnistul. Enam kui 2000 ruutmeetrise pinnaga maja u\u0308mber on o\u0303pet toetavad ja ma\u0308nguro\u0303o\u0303mu pakkuvad o\u0303uealad."}, {"text_idx": "#000003", "text": "\u201eUus-Veerenni lasteaia rajamine oli meile va\u0308ga suureks su\u0308dameasjaks, sest meie jaoks on va\u0308ga olulisel kohal, et lisaks kvaliteetsetele kodudele saaksid meie kliendid selle u\u0308mbruses nautida terviklikku elukeskkonda ja selle hu\u0308vesid. Oleme va\u0308ga rahul, et lasteaia opereerimise on vo\u0303tnud enda peale pika kogemusega ja uuendusmeelse la\u0308henemisega Kalli-kalli lasteaed,\u201c tunnustas Uus-Veerenni lasteaia arendusjuht Artur Keerov."}, {"text_idx": "#000005", "text": "Kalli-kalli Uus-Veerenni lasteaia majas on neli hoiuru\u0308hma pere pisematele ja viis lasteaiaru\u0308hma. Mitmel ru\u0308hmal on oma eripa\u0308ra, et vo\u0303imalikult paljud pered leiaksid oma lapsele sobiva arengukeskkonna."}, {"text_idx": "#000006", "text": "Kahes projekto\u0303ppe suunitlusega ru\u0308hmas on o\u0303ppekeeleks eesti keel ja kahes inglise keel, valida saab ka keeleku\u0308mblusru\u0308hma, kus vastavalt suunale saavad lapsed tuttavaks kas eesti vo\u0303i inglise keelega. Lisaks avati koosto\u0308o\u0308s Eesti Montessori U\u0308hinguga Montessori ru\u0308hm ja ja\u0308rgmisel su\u0308gisel on plaanis avada ka teine Montessori ru\u0308hm."}, {"text_idx": "#000007", "text": "Tiiu 8 aadressil asuvat lasteaiahoonet eristab Uus-Veerenni eluhoonetest ergas ja va\u0308rviku\u0308llane arhitektuur. Hoonet luues on mo\u0303eldud mitmetele kasutajamugavust to\u0303stvatele detailidele. Na\u0308iteks kasutatakse sissepa\u0308a\u0308suks territooriumile ja lasteaia ruumidesse turvalist kiibilahendust. O\u0303uealal on mitmekesine hooviinventar ja o\u0303uest pa\u0308a\u0308seb otse tualettruumi, mida vanemat tu\u0308u\u0308pi lasteaedade puhul enamasti teha ei saa. Hoone katusel asuv pa\u0308ikesepark vo\u0303imaldab sa\u0308a\u0308sta energiakuludelt."}, {"text_idx": "#000008", "text": "Uus-Veerenni lasteaed saab olema elukvartali kogukonnakeskus, kus pakutakse ka mitmeid peredele mo\u0303eldud lisateenuseid \u2013 mitmekesist huviringide valikut nii lastele kui ka ta\u0308iskasvanutele, laste su\u0308nnipa\u0308evade pidamise vo\u0303imalust, suvelasteaia teenust ning linnalaagreid. Selleks on lasteaias avarad ja valgusku\u0308llased saaliruumid, mida on vo\u0303imalik soovi korral ka helikindla vaheseinaga poolitada. Lisaks hakkab lasteaed pakkuma erinevaid laste tugiteenuseid nagu na\u0308iteks ma\u0308nguteraapia ning psu\u0308hholoogi ja logopeedi teenus."}, {"text_idx": "#000009", "text": "Uus-Veerenni on Tallinna kesklinna suurim terviklik elamuarenduse ala, mis paikneb Veerenni, Vana-Lo\u0303una ja Tehnika ta\u0308navate vahel. Etapiviisiliselt valmivas ja kogupinnalt umbes 12 hektari suuruses kvartalis saab olema ligi 50 eluhoonet. Ta\u0308naseks on elanikud kolinud sisse 38 kortermajja. Kvartalis asub 8500 ruutmeetri suurune avalik park koos ma\u0308nguatraktsioonide, linnaruumi elavdavate skulptuuride, puhkeala ja lugemisnurgaga."}, {"text_idx": "#000011", "text": "Info Uus-Veerenni kvartali ja kodude kohta: merko.ee/uus-veerenni/"}, {"text_idx": "#000012", "text": "Enam kui kolmeku\u0308mne tegutsemisaastaga on Merko rajanud Eestis, La\u0308tis ja Leedus u\u0308le 10 000 kvaliteetse kodu ning loonud parema elukeskkonna tuhandetele. Kvaliteedi ja korteriostja mugavuse tagamiseks haldame korteriarenduse ko\u0303iki etappe alates uue projekti kavandamisest ja projekteerimisest kuni korterite ehitamise, mu\u0308u\u0308gi ja garantiiaegse teeninduseni. Suuremad ehituses olevad elukvartalid on Uus-Veerenni ja Lahekalda. Ko\u0303igi Merko arendusprojektide kohta leiab infot aadressil merko.ee/kodud."}]